FOTO: Nuwe rok het internet aan die gons! | SARIE
FOTO: Instagram amazon.com
Vroeër vanjaar was dié vraag op almal se lippe: "Watter kleur is dié rok: blou en swart óf goud en wit?" Nou is daar 'n nuwe rok wat almal aan die praat het, berig E! Online.
Talle Amerikaanse meteoroloë word die afgelope tyd in dieselfe rok op die kassie gesien. Volgens TODAY sal die rok jou $22,99 (sowat R323) uit die sak jaag.
Wat maak dié rok so spesiaal dat die TV-vroue mekaar se styl steel?
Daar is glo 'n Facebook-groep waar vroulike meteoroloë stylwenke met mekaar deel. Hulle stuur veral foto's van items wat bekostigbaar en vleiend voor die kamera is. Die weerkenners het vinnig besef hoe gewild dié rok is, wat in pienk, blou, rooi en groen beskikbaar is.
SARIE se moderedakteur, Amaria Carstens, verduidelik hoekom die rok werk: "Die rok is vleiend danksy die strategiese plasing van swart panele wat jou slanker laat vertoon."